
Da en søvnig søndag blev startskuddet på en 

hektisk medieuge... 

Søndag den 17. december 2017 så ud til at blive en af de mere stille dage. Dagens opgave bestod i at finpudse 
en pressemeddelelse, som skulle markere, at SUFOI netop denne dag kunne markere sit 60 års jubilæum - noget ganske 
enestående i ufomytens verden. Klokken 11 var pressemeddelelsen udsendt. Kort efter kom mediestormen ... 

Af Kim Møller Hansen 

Det var nu slet ikke SUFOI's pressemeddelelse, der denne søndag skabte trafik på nettet, men derimod en historie om, at Pentagon havde 
afsløret, at man i perioden 2007-2012 havde brugt 22 mio. dollars på det hemmelige ufoundersøgelsesprojekt Advanced, Aviation Thæat 
Identification Program . 

Alle de større danske netmedier bragte Pentagon-historien, som den 16. december 2017 var blevet publiceret af New York Times . 

Historien i New York Times var illustreret med to videoklip, der tilsyneladende viste et uidentificeret objekt filmet fra amerikanske kampfly 
under en øvelse, samt fotos af tre af historiens hovedpersoner: 

• Harry Reid (fhv. demokratisk senator fra Nevada, ufoentusiast og manden, der fik ufoprojektet på Pentagons budget) 

• Luis Elizondo (efterretningsofficer og ufoprojektets fhv. leder) 

• Robert Bigelow (milliardær, stifter af Bigelow Aerospace, mangeårig ven af Harry Reid og overbevist rumskibstilhænger). 

Der var ikke meget kød på Pentagon-historien i New York Times, og eftersom dette medie var historiens hovedkilde, var der heller ikke meget 
nyt og flere detaljer at hente på andre netmedier, kun gentagelser og afskrivning fra hinanden. 

Ved middagstid blev jeg kontaktet af TV2 NEWS, som gerne ville have SUFOI's kommentarer til Pentagon-historien. Klokken 15:17 den 17. 
december 2017 blev Pentagon-historien således første gang præsenteret og kommenteret på dansk tv._ 


NEWS 



TOPHEMMELIGT PROGRAM 


I Siden 1947, hvor et uidentificeret flyvende objekt styrtede 
ned i den amerikanske by Roswell, har ufo-feberen raset i USA 

Kim Møller Hansen, formand for Skandinavisk UFO Information (SUFOI), på TV2 NEWS sammen med 
studievært Gertrud Højlund søndag den 17. december 2017. 


Foto: Michael Jeppesen/SUFOI Picture Library/TV2 NEWS 

Historien i New York Times den 16. december var kun 
forretten. 

I de følgende dage blev der offentliggjort flere 
nyhedslunser på avisens site, hvilket bevarede 
nyhedsinteressen verden rundt. 

Det betød, at SUFOI tirsdag den 19. december 
skulle kommentere sagen på hhv. NEWS & Co kl. 
17 og en time senere på nyhedsmagasinet DR2 
Dagen - og torsdag den 21. december kl. 7:10 på 
TV2's Go'Morgen Danmark. Samme dag fulgte 
TV2 Nyhederne op med en artikel . 


Omtale af TV2 NEWS-indslaget den 17.12.17 på 
Facebook i Debatforum i relation til SUFOI . 

Foto: Ole Henningsen/SUFOI Picture Library 



Studieværterne Steen Nørskov og Camilla Thorning på DR2's nyhedsmagasin DR2 Dagen sammen med Kim Møller Hansen (SUFOI) og th. Philip 
Chr. Ulrich (udenrigsredaktør på konqressen.coTO . Foruden Pentagon-sagen blev der under det næsten 15 minutter lange nyhedsindslag også 
tid til at drøfte Area 51 samt udviklingen af spionflyet U-2 og andre projekter på den sagnomspundne og øde militærbase i Nevada. 


Foto: Michael Jeppesen/SUFOI Picture Library/DR2 Dagen 



















Studievært David Guldager (th.) sammen med fra venstre Kim Møller Hansen (SUFOI's formand) og Toke Haunstrup 
(SUFOI's næstformand) på Go'Morgen Danmark torsdag den 21. december 2017 for at kommentere de to 
jagerpiloters videooptagelser ifm. Pentagon-sagen. Toke fortalte bl.a., at det er en udbredt misforståelse, at 
uforapporter fra piloter, militærpersoner, betjente, astronomer m.fl. skulle være de mest værdifulde. Ufomytens 
historie dokumenterer, at alle mennesker kan fejlfortolke himmelfænomener, uanset uddannelse og status. I 
udsendelsen blev der også vist klip af en film fra marts 2004 optaget med infrarødt-kameraudstyr på et mexicansk 
kystbevogtningsfly. Som Kim Møller Hansen forklarede på tv, ser filmoptagelsen tilsyneladende mystisk ud og fik 
derfor også stor mediedækning i 2004. De ti lysende objekter på filmoptagelsen ser ud til at flyve i formation og 
bevæge sig gennem skydækket. Efterfølgende undersøgelser af filmen og flyets bevægelsesmønster afslørede 
imidlertid, at objekterne stod stille, men så ud til at bevæge sig pga. flyets kursændringer. De mystiske lys var 
brændende naturgas på olieboreplatforme i Den Mexicanske Gulf. 

Foto: Michael Jeppesen/SUFOI Picture Library/TV2 Go'Morgen Danmark 

Hvad handler Pentagon-historien egentlig om? 

SUFOI researcher i øjeblikket Pentagon-historien og går bag om de sensationsprægede overskrifter og korte filmklip. Resultatet bringer vi i en 
kommende UFO-Mail i 2018. Vi kan allerede nu afsløre, at det er en historie, som rummer mange facetter, bl.a. rumskibstro, spin, 
vennetjenester, korruptionsspekulationer, skjulte dagsordener og varm luft. 

Forkæl dig selv 

Har du sikret dig et eksemplar af SUFOI's jubilæumsbog UFO'er - Myter og 
viden? 

UFO'er - Myter og viden er på over 200 sider, indbundet og 
gennemillustreret. Læs mere og bestil jier. Et eventuelt overskud går til at 
drive ufo.dk. 



Godt nytår 

SUFOI ønsker alle ufointeresserede i Danmark et godt nytår. Vi vil i 2018 arbejde ufortrødent og stædigt på at 
være din guide i en fascinerende, men forvirrende verden domineret af mystiske beretninger, 
konspirationsteorier og halve sandheder. Vi vil fortsat være et seriøst alternativ til internettets informationskaos 
og sørge for, at det bliver lettere at holde hovedet koldt. 







